Številka:110-4/2025-1

Datum: 16. 07. 2025

Na podlagi 25. člena Zakona o delovnih razmerjih  (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 195/20, 15/21 - ZDUOP, 28/21 - skl. US, 43/21, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23 - ZIUOPZP-A, 136/23 - ZIUZDS, 32/25 - ZZDej-N) in 58. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H, 18/23 - ZDU-1O- v nadaljevanju ZJU)

**Upravna enota Tolmin**

objavlja javni natečaj za zasedbo prostega uradniškega delovnega mesta za nedoločen čas s polnim delovnim časom, s 6 mesečnim poskusnim delom

**SVETOVALEC v Oddelku za prostor, kmetijstvo in občo upravo (šifra DM 73) – M/Ž**

Kandidati, ki se bodo prijavili na to delovno mesto, morajo izpolnjevati naslednje pogoje:

1. najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
2. najmanj 7 mesecev delovnih izkušenj,
3. opravljeno usposabljanje za imenovanje v naziv (če ga kandidat nima, ga mora opraviti v 1 letu od nastopa delovnega razmerja),
4. opravljen strokovni izpit iz upravnega postopka druge stopnje (če ga kandidat nima, ga mora opraviti v 3 mesecih od nastopa delovnega razmerja),
5. znanje uradnega jezika,
6. državljanstvo Republike Slovenije,
7. ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
8. zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe.

Zahtevane delovne izkušnje 7 mesecev se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. V kolikor izbrani kandidat nima opravljenega strokovnega izpita iz upravnega postopka druge stopnje, ga bo moral v skladu s tretjim odstavkom 31. člena Zakona o splošnem upravnem (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 36/20 - ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb) opraviti najkasneje v treh mesecih od sklenitve delovnega razmerja.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

**Naloge delovnega mesta:**

- vodenje zahtevnih upravnih postopkov na I. stopnji,

- zbiranje, urejanje in priprava podatkov za oblikovanje zahtevnejših gradiv;

- samostojno oblikovanje manj zahtevnih gradiv s predlogi ukrepov;

- pomoč pri pripravi osnutkov predpisov in drugih zahtevnejših gradiv;

- opravljanje drugih upravnih nalog podobne zahtevnosti po navodilu vodje.

**Prijava na prosto delovno mesto mora biti** **obvezno pripravljena in oddana na obrazcu z oznako JN1, ki je priloga tega natečaja z natančno izpolnjenimi vsemi rubrikami in podpisanimi izjavami.**

Izbrani kandidat bo delo opravljal na delovnem mestu svetovalec v uradniškem nazivu svetovalec III, z možnostjo napredovanja v naziv svetovalec II in svetovalec I. Z izbranim kandidatom bo sklenjeno delovno razmerje za nedoločen čas s polnim delovnim časom in poskusno dobo 6 mesecev. Izbrani kandidat bo delo opravljal v prostorih Upravne enote Tolmin, Tumov drevored 4, 5220 Tolmin.

Izbrani kandidat bo delo na delovnem mestu svetovalec opravljal v uradniškem nazivu svetovalec III, z možnostjo napredovanja v naziv svetovalec II in svetovalec I. Delovno mesto je sistemizirano v VII/1. tarifnim razredu, z 17. izhodiščnim plačnim razredom. Izbrani kandidat pridobi pravico do izplačila te osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (ZSTSPJS, Uradni list RS, 95/2024).

**Prijave na prosto delovno mesto morajo poleg obrazca JN1, vsebovati:**

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, kratko opiše delo z navedbo stopnje/ravni zahtevnosti delovnega mesta, ki ga je opravljal pri tem delodajalcu;
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

4. pisno izjavo, da za namen tega natečajnega postopka dovoljuje Upravni enoti Tolmin

pridobitev podatkov iz zgoraj navedenih izjav v 3. točki iz uradnih evidenc.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis, v katerem kandidat poleg formalne izobrazbe navede tudi druga znanja in veščine, ki jih je pridobil. **Zaželeno je tudi, da kandidat pozna področje dela in organiziranost upravne enote.**

**Obravnavane bodo samo pravočasne in popolne prijave.**

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki, ki jo pošlje v zaprti ovojnici z označbo »**svetovalec (šifra DM 73)«** na naslov**:** Upravna enota Tolmin, Tumov drevored 4, 5220 Tolmin in sicer **v roku 15 dni** po objavi na spletni strani Zavoda republike Slovenije za zaposlovanje in na spletni strani https://www.gov.si/zbirke/delovna-mesta. Za pisno obliko prijave se šteje tudi elektronska oblika, poslana na elektronski naslov: ue.tolmin@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri / neizbiri pisno obveščeni. Obvestilo o končanem izbirnem postopku bo objavljeno na spletni strani https://www.gov.si/zbirke/delovna-mesta/

Za dodatne informacije o izvedbi javnega natečaja je na voljo Jolanda Goljevšček Zlodej, vodja Službe skupnih zadev, tel. št. 05 /38 00 842, za informacije o delovnem področju pa Klavdija Uršič, vodja Oddelka prostor, kmetijstvo in občo upravo, tel. št. 05 / 38 00 808.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 Mag. Simon Leban

 načelnik